बैकाल झील
बैकाल झील () चाहे बयकाल झील (रूसी: о́зеро Байка́л ओज़ेरो बयकाल, बुर्यात भाषा: Байгал нуур बयगाल नुउर; मतलब: प्रकृति क झील) रूस में मौजूद एगो ताजा (मीठा) पानी के झील बा। ई दुनिया क सबसे गहिरी झील हवे आ दुनिया में सबसे बड़हन ताजा पानी क झील भी हवे। रिफ्ट झील के उदाहरण ई झील दुनियाँ के सभसे पुरान झील सभ में सामिल हवे।

बैकाल झील रूस देस के साइबेरिया इलाका के दक्खिनी हिस्सा में बाटे। ई रूस के संघीय राज्य इर्कुत्स्क ओब्लास्त (Irkutsk Oblast) आ बुर्यातिया (Buryatia) में स्थित बाटे। एकरे थाला में, मने कि जहाँ तक के पानी बह के एह में गिरे ला ओह बेसिन में रूस देस आ मंगोलिया के कुछ हिस्सा आवे लें।

कुल  पानी वाली ई झील, पानी में मात्रा भा अपने आयतन के हिसाब से दुनियाँ के सभसे बड़हन ताजा पानी के झील हवे, भले कैस्पियन सागर कुल पानी के मामिला में सभसे बिसाल होखे, ओकर पानी खारा पानी हवे; पृथिवी के ध्रुवन पर के आ ऊँच पहाड़न पर के बरफ आ जमीन भीतरी मीठा पानी के हटा दिहल जाय, तब धरती के कुल सतह पर मौजूद ताजा पानी के 22-23 % हिस्सा यही झील में बा जे अमेरिका के बिसाल झील (ग्रेट लेक्स) के सगरी पानी से बेसी बाटे। ई दुनियाँ के सभसे गहिरी झील भी हवे जेकर गहिराई  हवे दुनियाँ के सभसे प्राचीन झील भी हवे, जेकर उमिर 25-30 मिलियन बरिस (अढ़ाई-तीन करोड़ साल) अनुमानित कइल गइल बा। बैकाल झील के कुल सतह के रकबा  हवे—पूरा बेल्जियम देस से कुछ बेसिए, चाहे भारतीय राज्य मेघालय (22,429 वर्ग किलोमीटर) से काफी बड़ बाटे—आ एह तरीका से ई सतह के रकबा के हिसाब से दुनियाँ के सातवीं सभसे बड़हन झील हवे। इ झील दुनियाँ के सभसे साफ़ (किलियर देख्लाई पड़े वाला पानी वाली) झील सभ में भी गिनल जाले।

बैकाल झील हजारन गो पौधा आ जानवरन के प्रजाति सभ के निवास के जगह हवे जेह में बहुत सारा एहिजे के मूल निवासी प्रजाति हईं। इ बुर्यात जनजाति के लोगन के मूल अस्थान हवे जे लोग बकरी, ऊँट, मवेशी, भेड़ आ घोड़ा पोसे ला आ एह झील के पुरुबी तीरे के इलाका में रहे ला, जहाँ औसत तापमान जाड़ा के मिनिमम तापमान  से गर्मी के अधिकतम  तक ले होला।

बैकाल के पूरुब के इलाका ट्रांसबैकालिया चाहे ट्रांसबैकाल (मने, बैकाल पार के इलाका) के नाँव से जानल जाला, आ एह झील के आसपास के इलाका कुछ मोटा-मोटी परिभाषित क्षेत्र के रूप में बैकालिया के नाँव से जानल जाला। यूनेस्को द्वारा एह झील के बिस्व धरोहर स्थल सभ में 1996 में शामिल कइल गइल।

संदर्भ 

झील
रूस के भूगोल